钦定古今图书集成/历象汇编/庶征典/第181卷 > 康熙三十年
## 钦定古今图书集成/历象汇编/庶征典/第181卷 > 康熙三十年

九月十八日

上谕户部。“朕顷巡行边外、入《喜峰口》、见有民间田亩”

为蝗蝻所伤。又闻榛子镇及丰润等处地方被蝗灾者。亦所在间有秋成失望则粮食维艰朕心深切轸念。傥及今不为区画储蓄。恐至来岁不免饥馑之虞著行该抚亲历直隶被灾各州县。通加察勘悉心筹画应作何积贮。该抚详议具奏其被灾各地方明岁钱粮。仍照例催科。小民必致苦累著俟该抚察报分“数到日，将康熙三十一年春夏二季应征钱粮缓至秋季征收，用称朕体恤民生、休息爱养至意。尔部即遵谕行。” 《特谕》。

康熙三十二年

十月初十日

上谕内阁：“闻山东今年田收之后，九月中蝗螟丛生。”

“必已遗种于田矣。而今岁雨水连绵，来春少旱，蝗则复生，未可知也。先事豫图，可不为之计。欤乘时竭力尽耕其田，庶几蝗种瘗于土而糜烂，不复更生矣。若遗种即有未尽，来岁复萌，地方官即各于疆理区画逐捕，不使滋蔓，其亦大有益也。” 命户部速牒直隶、山东、河南、山西、陕西巡抚等，示所领郡县，咸令悉知田则，必于今岁来春皆勉力耕耨，蝗螟之灾，务令消灭。若郡县有不能尽耕其田者，蝗或更生，则必力为捕灭，毋使蝗灾为吾民患。

康熙三十三年

四月十三日

上谕内阁：“朕处深宫之中，日以闾阎生计为念。每巡”

“历郊甸，必循视农桑，周谘耕耨，田间事宜，知之最悉。诚能豫筹穑事，广备灾祲，庶几大有裨益。昨岁因雨水过溢，即虑入春微旱，则蝗虫遗种必致为害。” 随命传谕直隶、山东、河南等省地方官，令晓示百姓，即将田亩亟行耕耨，使覆土尽压蝗种，以除后患。今时已入夏，恐蝗有遗种在

地日渐蕃生，已播之榖难免损蚀。或有草野愚民云，蝗虫不可伤害，宜听其自去者。此等无知之言，切宜禁绝。捕蝗弭灾，全在人事。应差户部司官一员，前往直隶、山东巡抚，令申饬各州、县官亲履陇亩，如某处有蝗，即率小民设法耨土覆压，勿致成灾。其河南、山西、陕西等省，亦行文该抚一体晓谕。钦依。尔等将此事交与户部遵行。

康熙三十四年

正月二十六日

上谕内阁：“去岁于直隶、山东、河南、山西、陕西、江南、诸”

省下诏捕蝗，诸郡国尽皆捕灭。蝗不为灾，农田大获，惟凤阳一郡未能尽捕。去岁雨水连绵，今岁春时若或稍旱，蝗所遗种至复发生，遂成灾沴，以困吾民，未可知也。凡事必豫防而备之，斯克有济。其下户部，速敕直隶、山东、河南、山西、陕西、江南诸巡抚，准前制亟宜耕耨田亩，令土瘗蝗种，毋致成患。若或田亩有不能尽耕者，蝗始发生，即力为扑灭，毋使滋蔓为灾。。